**Kiekvienos savaitės dienos maldos, apmąstant ateinančio sekmadienio Evangeliją**

**nuo lapkričio 23 d. pirmadienio iki lapkričio 29 d. sekmadienio, 2020**

**►link 1 ADVENTO sekmadienio**

** Kaip melstis su šventuoju (5/5)**

Lapkričio mėnuo prasideda Visais Šventaisiais, visų šventųjų švente. Pasistengsiu prisiminti ką nors iš savo šeimos, draugų, pažįstamų arba tą, kuris priklauso platesniam ratui, kurį laikau Dievo draugu(e). Taip, šventieji ne tik kanonizuoti. Jie ir mūsų genealoginiame medyje, mūsų kaimynystėje.

 **Namie**

Advento kalendorius! Kaip geriau galima būtų mažiems ir dideliems palaikyti Kalėdų džiaugsmo laukimą? Yra paruoštų ir gerai padarytų kalendorių. Bet jį padaryti savo šeimai ar savo draugams irgi galima. Tai gali būti net geras dvasinis pratimas. Kiekvieną dieną numatykime, ką galima būtų atverti (dėžutę ar sulankstytą popierių). Svarbiausia, kad būtų matoma dienos data! Ką įdėti į vidų? Daugybė idėjų: daiktą, užrašytą maldą, nuotrauką, paveikslėlį, saldumyną, Biblijos citatą... svarbu netikėtumo efektas: tai padės pasirengti sutikti Jėzų, kuris „nežinote, kada ateis“.

**Melstis pasaulio širdyje su  popiežiumi Pranciškumi**

Melskimės, kad robotikos ir dirbtinio intelekto pažanga visada tarnautų žmonijai.

**„Nežinote, kada ateis tas laikas“** Mk 13, 33



**Advento kalendorius**

Pradedame Advento laiką, ir štai Jėzus drumsčia mokiniams šventę. Jis jiems skelbia, jog jie nežiną, kada namų šeimininkas grįš. Gerai žinome, kad Kalėdos gruodžio 25 dieną! Tad kaip suprasti šį: „nežinote, kada“? Kalėdos yra šventė, kuri, žinoma, gręžia mus į praeitį: į Jėzaus gimimą, kurį Bažnyčia pagal tradiciją pasirinko švęsti gruodžio 25. Bet ypač ši šventė mus gręžia į ateitį: Kristaus atėjimą šlovėje. Kada? Tai problema: nežinome arba tiksliau, žinome, kad būsime nustebinti Jo atėjimo. Adventas? Renkimės priimti tą, kuris ateina. Bandykime ugdyti šį lūkestį, kad pasibaigus Kalėdoms, išlaikytume atvirą Jį atpažįstančią širdį . Vargšo, imigranto ar ligonio netrūksta mūsų dienomis, kad jame „Jį” sutiktume.

Thierry Lamboley, jėzuitas

**Nuo lapkričio 23 d. pirmadienio iki lapkričio 29 d. sekmadienio, 2020**

**►link 1 ADVENTO sekmadienio**

**Evangelija pagal šventąjį Morkų (Mk 13, 33- 37)**

|  |
| --- |
| Jėzus pasakė savo mokiniams: „Žiūrėkite, budėkite, nes nežinote, kada ateis tas laikas! Bus kaip su žmogumi, kuris iškeliavo svetur, paliko namus ir davė tarnams įgaliojimus, kiekvienam paskyręs darbą, o durininkui įsakė budėti. Taigi budėkite, nes nežinote, kada grįš namų šeimininkas: ar vakare, ar vidurnaktyje, ar gaidgystėje, kad, netikėtai sugrįžęs, nerastų jūsų miegant. Ką sakau jums, sakau ir visiems: budėkite!“ |

**Pirmadienis 23 d. Budėjimas ir budrumas**

Prasideda nauji liurginiai metai, o Adventas yra lyg durys. Tiesioginis ir primygtinis raginimas, kuriuo Jėzus į mus asmeniškai kreipiasi, kad eitum per šias duris: „Budėkite!“ Budėjimas svarbus, jei nenoriu praleisti susitikimo laiko, laiko, kurio nekontroliuoju. O kai kas sako, jog budrumas reiškia stengtis pastebėti Viešpaties atėjimą kasdienos veiksmuose ir susitikimuose. *Viešpatie, atverk mano akis, atverk mano širdį, kad pastebėčiau pirmuosius šio susitikimo su Tavim vaisius.*

**Antradienis 24 d. Iškeliavimo istorija**

Šeimininkas iškeliavo. Jis tarnams patikėjo viską, ką turi. Jis jiems davė galią ir kiekvienam jų skyrė darbą. Viskas padaryta, kad tarnai būtų užimti, o sugrįžimo laukimas gyvas. Koks šio šeimininko pasitikėjimas! Ar tai ne tikėjimu pagrįsti santykiai tarp Dievo ir rmūsų, tarp Dievo ir manęs? Kiekvienas žino, ką padarė prieš šeimininko sugrįžimą ir kad iš manęs jis laukia šilto atsako į dovanas, kurias man patikėjo. *Ką turiu daryti? Ką jis man davė ir ką esu kviečiamas padaryti vaisingu šią dieną ir visas kitas dienas?*

**Trečiadienis 25 d. Durininkas**

Šeimininkas iškeliavo. Bet jis paliko savo namiškius, akylai prižiūrimus durininko, kurio subtili užduotis yra prižiūrėti. Prižiūrėti iš vidaus: rūpintis tarnais ir jiems kiekvienam leisti atlikti savo misiją, budėti, kad visų budrumas nesumažėtų. Budėti ir išorėje: budėti, kad pastebėtum menkiausius ženklus, rodančius, kada atverti duris tinkamu laiku. *O jei aš būčiau durininkas? Kaip aš budėčiau? Dėl ko turėčiau budėti šiandien?*

**Ketvirtadienis 26 d. Netikėtai**

Naujas primygtinis tvirtinimas. Jėzus ragina savo klausytojus ir mus nebūti mieguistus kasdieniuose išgyvenimuose. Nes Dievas visada ateina netikėtai. Būkime pasirengę priimti Jį savo egzistencijos įvykiuose, kitame, kurį sutinku, skaitytame ar girdėtame Žodyje. Būkime dėmesingi viskam, ką suteikia pasaulio, kuris laukia išgelbėjimo, gyvenimas. Žinoma, neaišku, kada Jis ateis, bet Jis ištikimas savo žodžiui, tad tikrai ateis. *Viešpatie, padėk man energingai ir kantriai rengtis Tavo sugrįžimui.*

**Penktadienis 27 d. Pakviesti visi**

Budėti – tai reali ir entuziastinga durininko misija. Ne į mažumą Jėzus kreipiasi, bet į visus. Visi esame kviečiami tapti durininkais, budinčiais, kad didžioji naujiena nuteitų iki periferijos ir kad niekas nebūtų atskirtas nuo Jo grįžimo. Tapkime durininkais, kurie stebi, veikia, ragina ir padeda vykdyti Dievo valią. Ar jaučiuosi kviečiamas(a) į šią misiją? *Kur šiandien būsiu durininkas, veiklus Jo Bažnyčios tarnas? Padaryk, Viešpatie, iš manęs šį durininką, kokio Tau reikia.*

**Šeštadienis 28 d. Į Adventą!**

Laukimo metas, troškimų metas, vilties metas, Viešpaties atėjimo metas. Gavome jėgų ir misiją laukti didžiojo sugrįžimo. Ar Viešpats ras mus stovinčius ir budinčius, o gal sėdinčius ir netekusius vilties? Dievas nori, kad tuo pat metu būtume ir veiklūs, ir kantrūs. Jo neapibrėžtas nebuvimo metas yra būtinas mūsų vidiniam augimui ir mūsų ištvermei. *Esu kviečiamas(a) su pasitikėjimu Jam išsakyti savo troškimą: „Ateik, Viešpatie Jėzau! Ateik, mano širdis pasirengusi Tave priimti“. Viešpatie, leisk manyje augti vilčiai.*

**Sekmadienis 29 d. Bažnyčioje tapti budėtojų tauta**

Štai šiandien visi susirinkome Bažnyčioje, kad drauge taptume budinčia tauta. Ne tik aš vienas tampu budinčiu, būtina ir kitų viltis, kad išsilaikytume šiame reikliame laukime. Taigi sekdami pirmaisiais mokiniais, ir mes norime būti budėtojai ir durininkai, tiesiantys kelią Kristaus atėjimui į pasaulį, kurį reikia mylėti ir išgelbėti. Štai ir mes esame kviečiami būti dėmesingi Jo buvimo ženklams ir žodžiams, kurie bus pasakyti per Eucharistijos šventimą, kad maitintų mūsų laukimą: jei kas turi ausis, tesiklauso! (Mk 4, 23). Viešpatie, padėk mums ryžtingai žengti į šį Advento laiką, padėk mums tapti uoliais ir kūrybingais budėtojais, kad leistume ateiti Jo karalystei.

**Asmeniniai užrašai, maldos intencijos**

**..........................................................................................................................................................................................................................................................................................................................**.**....................................................................................................……………………………………………………….............................................................................................................................................................................................................................................................................................................................................................................................................................................**

(Parengta pagal Šv. Ignaco Lojolos dvasingumo bendruomenės leidinį: www.versdimanche.com)